**ÚSTAVNOPRÁVNY VÝBOR**

**NÁRODNEJ RADY SLOVENSKEJ REPUBLIKY**

29. schôdza

Číslo: CRD-1651-1/2020

98

**U z n e s e n i e**

**Ústavnoprávneho výboru Národnej rady Slovenskej republiky**

**z 8. septembra 2020**

prerokoval žiadosť predsedu Národnej rady Slovenskej republiky zo 7. septembra 2020 o zaujatie stanoviska, či **návrh poslanca Národnej rady Slovenskej republiky Martina ČEPČEKA na vydanie zákona, ktorým sa mení a dopĺňa zákon Slovenskej národnej rady č.  73/1986 Zb. o umelom prerušení tehotenstva v znení neskorších predpisov a ktorým sa menia a dopĺňajú niektoré zákony (tlač 228)** bol podaný v súlade s § 96 ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**Ústavnoprávny výbor Národnej rady Slovenskej republiky**

1. **k o n š t a t u j e , ž e**

**návrh poslanca Národnej rady Slovenskej republiky Martina ČEPČEKA na vydanie zákona, ktorým sa mení a dopĺňa zákon Slovenskej národnej rady č.  73/1986 Zb. o umelom prerušení tehotenstva v znení neskorších predpisov a ktorým sa menia a dopĺňajú niektoré zákony (tlač 228) nie jepodaný** **v súlade s § 96 ods. 3** zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

z dôvodu,

že ide o návrh zákona v tej istej veci, ako bol návrh poslancov Národnej rady Slovenskej republiky Mariana KOTLEBU, Rastislava SCHLOSÁRA, Magdalény SULANOVEJ, Miroslava URBANA a Eduarda KOČIŠA na vydanie zákona, ktorým sa mení a dopĺňa zákon **Slovenskej národnej rady č.  73/1986 Zb. o umelom prerušení tehotenstva v znení neskorších predpisov** (tlač 144), o ktorom Národná rada Slovenskej republiky uznesením č. 221 z 15. júla 2020 rozhodla, že nebude pokračovať v rokovaní o ňom a od  schválenia uznesenia Národnej rady Slovenskej republiky neuplynula ustanovená šesťmesačná lehota;

**B. p o v e r u j e**

predsedu výboru oznámiť stanovisko výboru predsedovi Národnej rady Slovenskej republiky.

Milan Vetrák

overovatelia výboru: predseda výboru

Ondrej Dostál

Matúš Šutaj Eštok